Stjørdalshalsen

Stjørdalshalsen, eller bare Halsen, er et tettsted i Stjørdal kommune i Trøndelag. Med  innbyggere per 1. januar  er det Trøndelags nest største tettsted.

Halsen ligger mellom Stjørdalselva og Gråelvas utløp i Stjørdalsfjorden, en arm av Trondheimsfjorden. Stedsnavnet viser til beliggenheten på en landtunge.

Den første strandsitteren under Værnes gård er kjent fra 1500-tallet. På 1600-tallet var Halsen etablert som et strandsted. Midt på 1800-tallet hadde stedet vokst til en sammenhengende bebyggelse preget av handel, håndverk og industri.

I 1875 ble Stjørdalshalsen opprettet som egen bygningskommune innenfor kommunen. Med vedtak i kommunestyret i 1997 fikk Stjørdalshalsen bystatus.

 Næringsliv og transport 

Halsen er et viktig handelssted, og det er mange arbeidsplasser innen hotell, servering og tjenestenæringer. På Tangen og Leira ligger en del industri-, transport- og håndverksbedrifter. Equinor driftsadministrasjon for den midtre region i Norskehavet samt administrasjonen for Helse Midt-Norge ligger her. Halsen er også et stort skolested med en av fylkets største skoler, Ole Vig videregående skole, og en avdeling av Nord universitet.

Stedet regnes som et trafikknutepunkt. Europavei 6 krysser Europavei 14 i Halsø-krysset. Jernbanene Dovrebanen, Nordlandsbanen og Meråkerbanen møtes på Hell like vest for Stjørdalshalsen. Fra Hell går også Fylkesvei 705 (tidligere Riksvei 705) fra Europavei 6, via Lånke, Selbu og Tydal til Brekken. Trondheim lufthavn, Værnes ligger ved Stjørdalshalsen.

 Administrativ inndeling 

Stjørdalshalsen tilhører Stjørdal sognStjørdal menighet  hos Den norske kirke i Stjørdal prosti i Den norske kirke. Hovedkirke i sognet er middelalderkirken Værnes kirke. Det lenge vært et ønske om en egen bykirke. I 2015 ble Stjørdal kirke i Kimen kulturhus vigslet. Stjørdal, Skatval og Lånke sogn utgjorde tidligere Nedre Stjørdal prestegjeld.

Med formannskapslovene fra 1837 ble Stjørdal prestegjeld opprettet som eget formannskapsdistrikt (kommune). Prestegjeldet ble delt i 1849 og kommunen i 1850. I 1902 ble kommunen delt igjen, så de tre sognene ble egne kommuner: Stjørdal (Værnes), Skatval og Lånke. I 1962 ble Stjørdal, Skatval, Lånke og Hegra kommuner slått sammen til den nye Stjørdal kommune. Gamle Stjørdal kommune hadde 6 204 innbyggere ved sammenslåingen. Stjørdalshalsen ble administrasjonssentrum.

Stjørdalshalsen ble opprettet som egen brann- og bygningskommune i 1875. I 1917 ble bygningskommunens grenser utvidet til å omfatte et område på 2640 dekar. Stjørdalshalsen bygningskommune opphørte i 1956 og ble et bygningsdistrikt etter daværende bygningslov, men underlagt reguleringen i resten av kommunen. Det ble innført murtvang i sentrum. I 1978 ble det vedtatt en generalplan for Stjørdal, etter bygningsloven av 1965, som også omfattet spredtbygde strøk.

Stjørdal kommunestyre vedtok bystatus for Stjørdalshalsen med virkning fra 1. juni 1997. Kommunestyret vedtok samtidig «Stjørdal» som bynavn. Tanken var både å gjøre Stjørdal mer kjent og oppmuntre til en mer bymessig stedsutvikling. Bystatusen kom ti år etter at kommunestyret vedtok den første sentrumsplanen. Nye sentrumsplaner ble vedtatt i 2002 og 2008.

Stjørdalshalsen er fortsatt det tettstedsnavnet som er godkjent og prioritert av Kartverket.Oppslag på Stjørdalshalsen i Sentralt stadnamnregister (SSR). Kartverket. Besøkt 7. januar 2025.

 Fotnoter 

 Referanser 

 Litteratur 


Kategori:Byer i Trøndelag
Kategori:Tettsteder i Trøndelag
Kategori:Bosetninger i Stjørdal